– Бөтә башҡорт бомондын кейендерҙем, тиһәм дә яңылышмам. Фәйзи Ғәскәров исемендәге Башҡорт дәүләт бейеү ансамбле егеттәренең барыһын да «ҡосаҡлап» сыҡтым. Баһадир, матур, әҙәпле егеттәр – Башҡортосxadтандың йөҙө. Ипле генәләр. Әйтелгән ваҡытҡа теүәл киләләр. Улар менән эшләү оҡшаны. Киностудияла ваҡытта Азат Айытҡоловҡа елән тектек. «Сит илгә сыҡҡанда кейемем мине ғорур башҡорт ире итеп күрһәxadтергә тейеш», – тине ул теләген әйткәндә. Ҡара туҡымаға көмөш еп менән ҡайылған елән шәп килеп сыҡты! Ишморат Илбәковҡа ла камзул, еләнде мин тектем. Ҡурҡмаxadйынса билдәле кешеләрҙән башлауым әле һаман аптырата. Беҙ бөйөк тип ҡараһаҡ та, улар шундай һөйкөмлө, ябай. Берәй теләктәре булһа, ипле генә аңғарталар.